b"\n_START_ARTICLE_\nDrew Fuller\n_START_SECTION_\nZgodnje \xc5\xbeivljenje\n_START_PARAGRAPH_\nDrew Fuller se je rodil 19. maja 1980 v Athertonu, Kalifornija, Zdru\xc5\xbeene dr\xc5\xbeave Amerike, odrasel pa v Newport Beachu: ima mlaj\xc5\xa1o sestro Hillary. Ima ruske, \xc5\xa1kotske in angle\xc5\xa1ke korenine. Odkrit je bil pri dvanajstih letih, ko je nek dru\xc5\xbeinski prijatelj njegovo fotografijo postavil na naslovnico revije UCLA Magazine.\n_START_SECTION_\nKariera\n_START_PARAGRAPH_\nFuller je filmsko kariero za\xc4\x8del leta 1999, pri svojih devetnajstih letih v seriji Partners, kjer je igral Toma._NEWLINE_Leta 2000 se pojavi v filmu Voodoo Academy, leta 2001 pa v One in Backflash 2: Angels Don't Sleep Here (v vlogi najstinka Jesseja). Leta 2001 ga tudi vidimo videospotu skupine The Calling, ob pesmi \xc2\xbbWherever You Will Go\xc2\xab_NEWLINE_Leta 2002 igra v seriji Home of the Brave, videospotu Jennifer Love Hewitt, pesmi \xc2\xbbBareNaked\xc2\xab in filmu Vampire Clan, leto pozneje, torej leta 2003, pa v filmu Close Call in serijah One Shot, Black Sash, The O.C., Good Food Live, E! News Daily, The Sharon Osbourne Show in \xc4\x8carovnice (kjer igra tudi v letih 2004, 2005 in 2006) v vlogi odraslega Chrisa Halliwella._NEWLINE_Leta 2004 se pojavi v serijah The Wayne Brady Show in On-Air with Ryan Seacrest, leta 2005 pa v filmu Final Contract: Death on Delivery, seriji The Brightest Sound in videospotu \xc2\xbbTired of Being Sorry\xc2\xab (ustvarjalca Ringsidea) in pesmi \xc2\xbbOver\xc2\xab, ki jo je zapela Lindsay Lohan._NEWLINE_Leta 2006 se poka\xc5\xbee v filmu The Ultimate Gift in seriji Huff, leta 2007 pa za\xc4\x8dne snemati serijo Army Wives, ki jo snema \xc5\xa1e danes, ter zaigra v filmu Blonde Ambition._NEWLINE_Leta 2008 ga lahko opazimo v filmih Loaded in The Circuit.\n_START_SECTION_\nOsebno \xc5\xbeivljenje\n_START_PARAGRAPH_\nDrew Fuller u\xc5\xbeiva tako v igranju klavirja kot v igranju razli\xc4\x8dnih \xc5\xa1portov, na primer ko\xc5\xa1arka, plezanje, surfanje, plavanje in tenis. Trenutno hodi z igralko Sarah Carter, ki jo je spoznal na snemanju serije Black Sash."